भारती ने बतौर स्टैंडअप कॉमेडियन स्टार वन चैनल के मशहूर शो द ग्रेट इंडियन लाफ्टर चैलेंज के तीसरे सीजन से अपने कैरियर की शुरुआत की थी। इस शो में वो दूसरी रनर अप रही थीं। भारती ने इसके अलावा सोनी टीवी के कॉमेडी सर्कस सीरीज में भी हिस्सा लिया था। उन्होंने झलक दिखला जा, बिग बॉस, इंडियाज़ गॉट टैलेंट, गैंग्स ऑफ हंसीपुर, कॉमेडी क्लासेज जैसे कई टीवी शोज़ में अपनी उपस्थिति दर्ज कराई है। भारती के मंगेतर हर्ष स्क्रिप्ट राइटर हैं। टीवी शो कॉमेडी क्लासेज़ और कॉमेडी सर्कस के लेखक हैं। दोनों की सगाई की तस्वीर इंस्टाग्राम पर आते ही उनके प्रशंसकों ने उन्हें बहुत बधाइयां दी हैं।